Dorinel Umbrărescu, drumarul cu cele mai multe proiecte mari de infrastructură rutieră aflate în lucru, va mai onora câteva angajamente, în 2024.
Firmele de la Bacău, UMB Spedition și Tehnostrade, ar urma să dea în trafic încă 125 de kilometri de autostradă și drum expres, în acest an, potrivit specialiștilor în infrastructură, citați de UnuPeTrotuș.
Antreprenorul român ar urma să finalizeze lucrările la tronsonul 4 (31,82 km) al Drumului Expres Craiova – Pitești (DEx12), la Drumul Expres Brăila – Galați (10,77 km) și la Autostrada A7 Buzău – Focșani (82,44 km), potrivit unor declarații anterioare ale omului de afaceri Dorinel Umbrărescu.
În prezent, firmele lui Dorinel Umbrărescu lucrează pe:
De asemenea, afaceristul are în plan să participe și la alte licitații.
Guvernul PSD+PNL a demonstrat că are o colaborare foarte eficientă cu Dorinel Umbrărescu, până acum. De asemenea, și liderul AUR, George Simion, s-a declarat drept fan al afaceristului din regiunea Moldovei.
„Lăsați-l pe Umbrărescu să facă toate tronsoanele din A7! Cine contestă, ar trebui condamnat penal pentru sabotaj!”, a transmis George Simion pe pagina sa de Facebook, în ianuarie 2023.
VEZI AICI toate sectoarele de drum care ar urma să fie gata în 2024, în România.